இந்திய மனித விண்வெளிப் பயணத் திட்டம்

இந்திய மனித விண்வெளிப் பயணத் திட்டம் (ஐ. எச். எஸ். பி.) என்பது இந்திய விண்வெளி ஆராய்ச்சி நிறுவனத்தின் (ஐ. எஸ். ஆர். ஓ) ஒரு தொடர்ச்சியான திட்டமாகும் , இது குழுவினரின் விண்கலத்தை  தாழ் புவி வட்டணையில் செலுத்தத் தேவையான தொழில்நுட்பத்தை உருவாக்கும்.. மனிதர்கள் இல்லாத ககன்யான் - 1 ,  ககன்யான் 2 விண்கலங்கள் 2024 ஆம் ஆண்டில் விண்ணில்  ஏவத் திட்டமிடப்பட்டுள்ளது , அதைத் தொடர்ந்து 2025 ஆம் ஆண்டில் எல்விஎம் 3ஏவூர்தியில் குழுவுள்ள விண்கலம் செலுத்தப்படும்.

ஆகத்து, 2018 இலான ககன்யான் பணி அறிவிப்புக்கு முன்னர் , மனித விண்வெளிப் பயணம் இசுரோவுக்கு முன்னுரிமையாக இல்லை , ஆனால் அது 2007 முதலே இது  தொடர்புடைய தொழில்நுட்பங்களில் பணியாற்றி வந்தது , மேலும் இது ஒரு குழுப் பெட்டகம் வளிமண்டல மறு நுழைவு செய்முறை,  இந்தத் திட்டப்பணிக்கான   ஏவுதளச் சாதனைச் சோதனையை நிகழ்த்தியது.  2018  திசம்பரில் , இரண்டு விண்வெளி வீரர்களைக் கொண்ட 7 நாள் குழு விண்கலத்திற்கு இந்திய அரசு மேலும் 100 பில்லியன் உரூபாக்களை (1.5 பில்லியன் அமெரிக்க டாலர்களை)  வழங்க ஒப்புதல் அளித்தது.Indians To Spend 7 Days In Space In Rs. 10,000 Crore Gaganyaan Plan: 10 Points, NDTV, 28 December 2018.

இந்த திட்டம் வெற்றிகரமாக நிறைவடைந்தால் , சோவியத் யூனியன் , அமெரிக்கா மற்றும் சீனாவுக்கு அடுத்தபடியாக விண்வெளிக்குச் செல்லும் நான்காவது நாடு என்ற பெருமையை இந்தியா பெறும். முதல் குழுவினரின் விண்வெளி விண்கலங்களை நடத்திய பிறகு , நிறுவனம் ஒரு விண்வெளி நிலையத் திட்டத்தைத் தொடங்க விரும்புகிறது.  குழு நிலா தரையிறக்கம் ,  நாளடைவில் குழு கோள்  இடையிலான பயணங்கள் ஆகியன திட்டமிடப்பட்டுள்ளன.

 மேலும் காண்க 

 ககன்யான்
 எல். வி. எம்3
 சந்திரயான் திட்டம்
 மங்கள்யான் திட்டம்

 மேற்கோள்கள் 

பகுப்பு:காணொளிக் கோப்பு உள்ள கட்டுரைகள்
பகுப்பு:இந்திய விண்வெளித் திட்டங்கள்
பகுப்பு:2006 இல் இந்தியா